medieval-data/medieval-latin-ner-HOME-Alcar huggingface dataset:
| Approbant duo fratres elemosinam de Herberto de Reni et Galtero de Marigniaco | Ego Droco , dominus Trianguli , et ego , Ansellus , dominus Vicinarum notum facimus universis presentes litteras inspecturis quod nos donationem quam dilectus frater noster , Garnerus , dominus Marigniaci , et Nobilis Domina Elysendis , uxor eiusdem , fecerunt ecclesie Vallis Lucentis de Herberto de Regniaco et Galtero de Marigniaco , uxoribus et liberis eorumdem , concedimus et volumus et laudamus . In cuius rei testimonium , ego , Droco de Triangulo , dominus , et ego , Ansellus , dominus Vicinarum , presentem paginam sigillorum nostrorum munimine roboravimus . Actum anno Domini , Millesimo CCo Vicesimo Octavo , mense Ianuarii .
| Approbat comes Campanie donum de Herberto de Rigni | Ego Theobaldus , Campanie et Brie comes palatinus , notum facio universis presentes litteras inspecturis quod , in presentia mea constitutus , Garnerus de Triangulo , dominus Marigniaci , recognovit se dedisse in elemosinam ecclesie Vallislucentis Herbertum de Regniaco , Mariam , uxorem eius , et liberos eorundem , exceptis duabus filiabus maritatis , videlicet Eluisa et Elysabeth . Hanc autem donationem volo , laudo et sigilli mei impressione confirmo . Actum anno Domini Mo CCo Vicesimo Octavo , mense Ianuario .
| Approbat Erardus de Brana elemosinam matris sue | Ego , Erardus de Brena , notum facio universis presentes litteras inspecturis quod unum modium avene quod karissima Domina Aaliz , domina Venisiaci , mater mea , dedit et concessit ecclesie et fratribus Vallis Lucentis , ob remedium anime sue in terragio Florigniaci , dono , et concedo ; et assigno dicte ecclesie et dictis fratribus dictum modium avene in constumiis meis de Florigniaco , in crastino Natali Domini percipiendum . Actum anno Domini Mo CCo Vicesimo Quinto , mense Februario .
| Domina de Pogeio testificatur elemosinam domine de Venisi | Ego Oda , domina Pogeii , notum omnibus presentibus et futuris quod pie memorie Aalid , mater Erardi de Brena , ante mortem suam , cum adhuc in sana mente consisteret , in presentia mea et quorumdam aliorum apud Pogiacum , contulit in perpetuum et donando concessit fratribus domus Vallis Lucentis , pro remedio anime sue et parentum suorum , pasturas de Valeriis et de Floriney ad omnes bestias et pecora suarum grangiarum , videlicet de Cervins et de Chevroi , ita quod , si aliquando fieret in predictis Valeriis venditio nemoris per quadriennium a cospeciis cessarent . Dedit etiam eadem domina domui Vallis Lucentis unum modium avene apud Florignei in redditibus suis annuatim percipiendum . Et quia hoc vidi et audivi , presentes litteras feci sigilli mei munimine roborari . Actum anno Domini Mo CCo Vicesimo Primo .
| Felicius de Laleio dedit omnia sua Valli Lucenti | Omnibus presentes litteras inspecturis , officialis curie Senonensis , in Domino salutem . Noverint universi quod Felisius de Laliaco , in nostra presentia constitutus , se et sua omnia et quicquid adquisiturus erat dedit Deo et ecclesie Vallis Lucentis . Quod autem ab eo audivimus , ad petitionem ipsius sine preiudicio alterius , sub sigillo Senonensis curie testificamur . Actum anno Gratie , Mo CCo Vicesimo Tercio , die Lune post festum Sancti Nicholai Hyemalis .
| Remittit dominus rex omnes consuetunes et transversa | In nomine sancte et individue Trinitatis , amen . Ego , Ludovicus , Dei gratia Francorum rex , regie administrationis est eis providere et benignitatem exhibere qui in servitio Dei spiritaliter occupati sunt , ut per eorum meritum in nostra temporali occupatione veniam consequamur . Itaque sciant universi presentes et futuri quod , pro amore Dei , transversa et consuetudines terre nostre que ad nos pertinent de omnibus quecumque sunt ad usum fratrum , tam in victu quam in vestitu , sine mercatura Fratri Petro et domui de Valle Lucenti in elemosinam donavimus . Pro immobili memoria et firmitate , sigillo nostro corroboravimus subter inscripto karactere nostri nominis . Actum publice Senonis , anno incarnati Verbi Mo LXIII , astantibus in palatio nostro quorum apposita nomina et signa : § comitis Theobaldi , dapiferi nostri , § Guidonis , buticularii , § Mathei , camerarii , constabulario nullo . Data per manum Hugonis , cancellarii .
| Vicecomes Gillebertus remittit omnes consuetudines Corbolii transeum | In nomine Sancte et individue Trinitatis , amen . Ego Ludovicus , Dei gratia Francorum rex , quecumque rex domibus conferuntur a fidelibus decet nos conservare et testificari , ne invidentia malorum possint fratres inquietari . Unde notum facimus universis presentibus et futuris quod Gislebertus , vicecomes , fratribus de Vallelucenti de eo quod pertinet ad victum et vestitum eorum apud Corbolium in elemosina perdonavit pedagium suum . Et hoc donum et hanc elemosinam filius eius , Ansellus , et uxor anselli et infantes concesserunt . Quod ut ratum sit et inconcussum , sigillo nostro fecimus confirmari . Actum publice Parisius , anno ab incarnatione Domini Mo Co LVIIIo , astantibus in palatio quorum apposita sunt nomina et signa , § Comitis Theobaldi , dapiferi nostri § Guidonis , buticularii § Mathei , camerarii § Mathei , constabularii . Data per manum Hugonis , cancallarii .
| Remissio exactionum paagii de Corbolio | Notum sit omnibus presentibus et futuris quod Codericus , vicecomes Corboliensis , pro redemptione anime sue et antecessorum suorum , concessit in perpetuum fratribus Vallis Lucentis de rebus suis propriis , quicquid ad se pertinebat de paagio apud Corbolium , constituto laudantibus et concedentibus filiabus eius , Aales et et Mahaut . Cuius rei testes sunt : Petrus , nepos eiusdem Goderici , Balduinus de Corbolio , Paganus de Servum , Guido de Tigiri et Clarembaudus , frater eius , Galterus , bucherius , et Maugrinus , frater eius . Quod ut ratum in posterum maneat et inconcussum , scripto commendari et sigillo reverentissimi Theobaldi , Parisiacensis episcopi , fecimus confirmari .
| Precipit Philippus rex Francorum ballivis suis pro domo Vallis Lucentis | Philippus , Dei gratia Francorum rex , prepositis et ballivis suis ad quos littere iste pervenerint salutem . Universos qui de ordine Cisterciensi sunt speciali quodam privilegio pre ceteris qui religionis habitum assumpserunt conversationis sancte studio et meritis ipsorum exigentibus fovere et manu tenere intendimus . Proinde , quia abbatem de Vallelucente , virum religiosum , et fratres ipsius monasterii aliqua in dominio nostro possedere didicimius , ne per oppressionem seu maliciam impiorum res predicti loci iniuriam aliquam seu diminutionem ex defectu iusticie sustineant . Iccirco , vobis et singulis et universis precipimus quatinus ea que sunt de rebus predicti monasterii in terra nostra ab omni iniuria et vexatione defendatis . Verum , si quis in potestatibus vestris constitutus aliquid de rebus abbatis , sine clamore ceperit . De rebus malefactoris , ex precepto nostro , tantum capiatis quod res monachis vel conversis vel nuntiis sine mora possit resstitui et forifactum emendari . Si quis autem de terris baronum aliquid iniurie rebus sepedicti loci que in nostra terra sunt inferat , volumus ut iusticiarii eorum quam totius conveniantur super emendatione iniurie , ut res sique ablate , sunt restituant et forifactum emendent . Attendentes quod , si quis vestrum quod non credimus huius precepti nostri , transgressor extiterit tociens nobis centum solidos pro emendatione dabit quotiens ab abbate vel fratribus pro iusticia facienda quantum ad vos pertinet requisitus defecerit . Quod ut perpetuum robur , obtineat sigillo nostro confirmamus . Actum anno incarnati Verbi , Mo Co Nonagesimo , mense Iunio .
| Remisit Freecrius de Monsterello exactionem salagii | Ego Hugo , Senonensis archiepiscopus , omnibus , tam futuris quam presentibus , notum facio quod Domnus Frecrius de Monsterello dedit in elemosinam , pro redemptione anime sue et parentum suorum , Petro , abbati Vallis Lucentis , et fratribus in ibi deo servientibus quicquid habebat in salagio de Monsterello , laudantibus fratribus suis , Hugone et Rocelino , uxore quoque eius , Heluisa , et filia sua , Agnes . Factum est hoc apud Mosterellum , assistentibus et audientibus : Rocelino , decano de Conis ; Fucardo , capellano suo ; et Rainaudo , alio capellano ; Godefrido , cellarario de Pruliaco ; Arnulpho de Dontelio ; Pagano de Varenes ; Radulpho Crochart ; Gilone de Verno ; Girardo Crochart , Drogone de Villa Nova ; Maurisio , preposito Firmino ; Furnario Godemanno . Quod ut ratum et inconcussum omni tempore haberetur , sigilli mei attestatione firmavi .
| Privilegium de capella Senonis construenda | Gregorius , episcopus , servus servorum Dei , venerabili fratri , archiepiscopo Senonensi , salutem et apostolicam benedictionem . Dilecti filii , abbas Vallis Lucentis , Cisterciensis Ordinis , nobis humiliter supplicarent ut eis construendi capellam in domo eorum de Burgo Sancti Petri Vivi Senonensis licentiam concedere dignaremur . Volentes igitur in hoc tibi deferre , qui loci diocesanus existis , fraternitati tue per apostolica scripta mandamus quatinus eisdem postulata concedas , sine iuris preiudicio alieni , si videris expedire . Datum Lateranum , X kalendas Aprilis , pontificatus nostri anno primo .
| Privilegium de capella construenda in grangia de Ceruins | Gregorius , episcopus , servus servorum Dei , venerabili fratri , archiepiscopo Senonensi , salutem et apostolicam benedictionem . Dilecti filii abbas et conventus Vallis Lucentis , Cisterciensis Ordinis , nobis humiliter supplicarunt ut eis apud grangiam suam que Cervins dicitur construendi capellani licentiam concedere dignaremur . Volentes igitur tibi deferre , qui loci diocesanus , existis fraternitati tue per apostolica scripta mandamus quatinus eisdem postulata concedas , sine iuris preiudicio alieni . Datum Lateranum , X kalendas Aprilis , pontificatus nostri anno primo .
| De eo quod ultra duas dietas a monasteriis non trahamur ad causas | Durandus , miseratione divina , episcopus Cabilonensis omnibus ad quos littere presentes pervenerint salutem et veritatis testimonium acceptare . Universitati vestre volumus declarare quod privilegia et indulgentias legitimas universis abbatibus Cisterciensis Ordinis , et fratribus sub eodem ordine Deo servientibus , collatas , vidimus , tenuimus et inspeximus , continentes hanc formam : Gregorius , episcopus , servus servorum Dei , dilectis filiis . . abbati Cisterciensi , et universis coabbatibus eius , et fratribus sub eodem ordine Deo . . .
. . . karitate ecclesie Vallis Lucentis triginta libras Pruvinenses . Ipse vero quitavit coram nobis si quid habebat vel habere se credebat in dicto nemore et concessit predicte ecclesie perpetuo possidendum . Nos etiam donavimus marie uxori eiusdem stephani militis centum solidos pro laudatione istius predicte quitationis . In cuius rei memoriam , litteras istas scribi et sigilli nostri fecimus attestatione muniri . Actum anno Gratie , Mo CCo Vo .
| De Fulchone de Laileo . De Fulcone qui dedit Deo et ecclesie Vallis Lucentis XXIII nummos censuales | Notum sit omnibus fidelibus Christianis quod Fulcho de Laileo , in ultima infirmitate sua , de qua et mortuus est , se ipsum Deo offerens in ecclesia Vallis Lucentis , dedit eidem aecclesiae pro animae suae salute XXIII nummos , quos ipsi eadem aecclesia Vallis Lucentis annuali censu debebat , XII , videlicet , de nemore quod vocatur Sorlein , octo autem de terra quadam que est iuxta viam quae tendit Senonensem , tres vero pro quadam vinea que est Senonis . Hoc donum laudavit Maria , uxor Fulchonis , et Arturius , gener eius , et Wanreia , uxor Arturii , et Ermengardis , filia predicti Fulchonis . Huius laudationis testes fuerunt : Guillelmus Goria ; Hugo de Laileio ; et filii eius , Theobaldus et Isembardus ; Ernaudus de Laileio ; Manasses , filius Stephani ; et Giraudus ; et alii plures . Et ut hoc ratum et inconcussum omni tempore habeatur , precibus predicti Arturii , generi Fulchonis , sigillo Domini Hugonis , Senonensis archiepiscopi , signatum atque firmatum est .
| De molinis et pulsatoris de Villa Nova | Omnibus presentes litteras inspecturis , Magister Michel , curie Senonensis officialis , in Domino salutem . Noverint universi quod Wllelmus de Flaciaco miles et Agnes uxor eius , in nostra presentia constituti , pro salute animarum suarum et parentum suorum , dederunt in perpetuam elemosinam ecclesie Vallis Lucentis quicquid habebant in molendinis , in pulsatoriis , emolatorio , pilatorio , gasdii , piscariis Ville Nove Archiepiscopi de capite dicte Agnetis movens , hoc excepto et salvo quod Hugo miles prepositus dicte Villenove tenere dicitur in feodum ab eisdem Wllemo et Agnete uxore sua quod non est de donatione ista , fide prestita promittentes se super his dicte ecclesie garantiam debitam portaturos et nullam per se vel per alios in posterum questionem moturos . Dictam vero elemosinam Petrus filius eorum qui presens erat coram nobis laudavit , voluit et concessit , fiducians quod nichil in predictis rebus per se vel per alios in posterum reclamabit . Supradicta etiam mulier recognovit quod hoc faciebat spontanea , non coacta . Actum anno Gratie , Mo CCo Vicesimo Quinto , die Martis post festum Sancti Barnabe Apostolici .
| De Helia de Malo Passu qui quitavit possessionem antecessorum | Notum sit omnibus Sanctae Aecclesiae filiis quod ego , Helias de Malo Passu , laudavi et libere habendum confirmavi aecclesiae Vallis Lucentis quicquid tenebat de hereditate antecessorum meorum , videlicet omnem terram et nemus quod antecessores mei habuerunt apud Poiseium et apud Curgineim et apud Laileium , preter homines , terram etiam illam que vocatur Armenterie . Insuper , etiam usuarium in omnibus nemoribus meis ad porcos et ad cetera omnia pecora sua eidem aecclesiae concessi . Huius laudationis et confirmationis testes sunt : Willelmus , archidiaconus ; et Herveius , prepositus , frater eius ; Rainaldus Sancti Iuliani ; Matheus , precentor ; Salo , vicecomes ; Henricus de Sancto Remigio ; Hugo , prepositus Senonensis . Et ut hoc ratum et inconcussum omni tempore habeatur , precibus meis sigillo Domini Hugonis , Senonensis Archiepiscopi , signatum atque firmatum est .
| Garnerii Thobaldi de usu pasture | Quia labilis humana memoria diutius difficile retinet quod facile discit , presenti scripto presentibus ac posteris Christi fidelibus mandare curavimus quod Garnerius de Marcelleio , filius Roberti , et Theobaldus , sororius eius , dederunt pro Dei amore et remissione peccatorum suorum aecclesiae Vallis Lucentis usuarium in omnibus nemoribus suis et in planis , ad usum pecorum suorum exceptis porcis . Et donum hoc per librum posuerunt super altare aecclesiae Vallis Lucentis . Huius doni testes fuerunt : Freherus , miles de Marcelleio ; Hugo de Laileio , villicus monachorum , Milo de Poiseio . Hoc etiam donum laudaverunt : Fenia , uxor predicti Garnerii , et Adelina , uxor ipsius Theobaldi de Marcelleio , teste : Nicholao , capellano ; Frehero etiam predicto ; et Domno Ottrano de Marcelleio . Et ut hoc ratum et inconcussum omni tempore habeatur , rogatu predictorum Garnerii atque Theobaldi , sigillo domini Henrici , Trecensis episcopi , signatum est atque firmatum .
| Anselli filii Hodieri donum factum de decima Laleii | Notum sit omnibus , tam presentibus quam futuris , quod Ansellus , filius Holdieri , donavit aecclesiae Vallis Lucentis quicquid habebat in territorio Laillei , exceptis hominibus et parte illa quam habebat in decima ville Laillei . Hoc laudavit uxor eius , et filius eius , Iosbertus , et alter filius , et duae filiae . Hoc factum est Senonis , in curia Domini Hugonis archiepiscopi . Donationis huius et laudationis testes fuerunt : Symon , thesaurarius ; et Rainaldus de Sancto Iuliano , archidiaconus ; et Odo , decanus ; Iosbertus de Iolna ; Hugo , prepositus regis ; Odardus ; et Balduinus , generi Constantii .
| Heldevini de Matriolis concedentis ecclesia Vallis Lucentis possideat feodum | Ego Henricus , Senonensis archiepiscopus , notum fieri volumus omnibus fidelibus , tam presentibus quam futuris , quod , ante presentiam nostram veniens , Hilduinus de Matriolis et quicquid Balduinus et sororius eius , Daimbertus , de feodo eius , tam in silvis quam in terris et pratis , habebant monasterio de Valle Lucenti concessit in perpetuum libere possidendum . Huius rei testes sunt qui affuerunt : Symon , archidiaconus ; Paulinus , canonicus ; Hugo , canonicus ; Robertus , canonicus ; Stephanus de Toriniaco ; Rainaldus filius Widonis ; Evrardus burgensis . Ex parte eorum : Theobaldus Rufus ; Stephanus Gorgias ; Guarinus de Masleio .
| Stephani de Firmitate dantis decimam sitam in finagio Laliaci | Notum sit omnibus quod Stephanus de Firmitate reliquit in manu archiepiscopi Senonensis , nomine Henrici , omnem decimam quae ad eum pertinebat de terris quas monachi de Valle Lucenti operarentur in parrochia Laleii , sive carrucis seu manibus vel precio . Et idem archiepiscopus donavit eam predictis monachis , perpetuo possidendam , ipso presente ac volente . Preter hec , etiam predictus stephanus abbati eiusdem loci donavit omnem terram quam habebat in predicta parrochia . Huius rei testes sunt : Odo , capellanus ; Magister Ioslinus ; Gaulterius ; Gifardus ; Hingrandus , frater predicti Stephani ; et Stephanus , famulus eiusdem . Actum apud Sanctum Iulianum , in camera archiepiscopi , XV kalendas Augusti , anno ab incarnatione Domini Mo Co XXXo , Ludovico regnante in Galliam , Innocentio papa , presidente Romane Aecclesiae . Hec predicta , sicut Stephanus concessit et dedit prefatis monachis , ita uxor eius , Hersendis , et filius eorum . Milo , ac filiae suae , Damed , Agnes et Margarita unanimiter concesserunt , audientibus : Herberto Farsi , priore Senensi ; Constantio ; Richerio ; Stephano Rascem ; Iohanne ; Stephano ; Oylardo .
| Hisgnardi vicecomitis Ioviniaci quicquid habebat in Ermenteriis est donum eius | Notum sit omnibus fidelibus Christianis , tam presentibus quam futuris , quod Hisnardus , vicecomes Ioiniacensis , dedit in elemosinam aecclesiae Vallis Lucentis , pro remedio animae suae et parentum suorum , quicquid iuris habebat in Armenteriis et a Fonte Amandi usque ad Armenterias , et ipsum fontem et plasseium circa illum , et ultra hoc , quicquid aecclesia Vallis Lucentis poterit adquirere de feodo suo in finibus Rennei . Huius rei testes sunt : Garnerius de Fosseio ; Fulco de Laileilo ; Arturius , gener eius ; Reinaldus , filius Daimberti de Ioviniaco . Hoc etiam laudavit uxor predicti vicecomitis , nomine Esmerilla , et filius eius , Iolduinus . Huius laudationis testes sunt : Ansellus Vastans Segetem , et predictus Reinaldus , filius Daimberti de Ioviniaco ; et Odo miles de Ioviniaco . Et ut hoc ratum semper habeatur , iussu predicti vicecomitis , inpressione sigilli Donni Hugonis , senonensis archiepiscopi , signatum est .
| Adelelmi militis Senonensis dantis terra inter Corgenai et Laleium | In nomine Domini , Henricus , Dei miseratione Senonensis urbis archiepiscopus . Sciant presentes pariter ac futuri quoniam quidam miles Senonensis , nomine Adelelmus , sub recompensatione et beneficio karitatis , attribuit , in presentia nostra , monachis de Valle Lucida quicquid possessionis tenebat a villa Lailliaco usque ad villam que dicitur Curtis Geneii , excepto quod silvam que dicitur Lanceia retinuit in manu sua , sic tamen ut monachi de lignis eiusdem silve licite et libere colligant et asportent quecumque necessaria erunt usibus suis . Quod ut firmum et stabile perpetualiter permaneat , coram nobis et nostris publice concessit , et concessionem istam in manu nostra deposuit . Interfuerunt de clericis nostris : Symon , Wastiensis archidiaconus ; Paulinus , aecclesiae nostre canonicus et diaconus ; Goslenus , Sancti Iohannis canonicus regularis ; Odo , sacerdos et canonicus Beatae Mariae . Ex parte monachorum : Stephanus , miles de Thoriniaco ; Arnulfus , serviens noster . Ex parte supradicti Adelelmi : Rainaldus , miles , prepositus noster ; Iohannes , baretellus ; Iohannes , filius Mainerii . Laudavit hoc idem uxor eiusdem Adelelmi , nomine Lideburgis , et filii eorum , Hugo , Arnulfus et Ansellus . Ex parte monachorum : Stephanus , miles de Toriniaco ; Daimbertus , miles , filius Arnaldi Benefacti ; Daimbertus , miles , cognomento Crocatius . Ex parte Hildeburgis et filiorum eius , Herveus , miles , cognomento Buslenus ; Theobaldus Rufus ; Iohannes , filius Mainerii ; Constantius , cognomento Mala Terra . Ut autem hec omnia firmiter et inconcusse roborentur , in argumentum fidei et veritatis inpressionem sigilli nostri apponuimus et quantum ad nos pertinere videbatur , firmavimus et laboravimus , laudante et concedente Hilduino Manente , de cuius iure et benefitio erat . Data mense Iunio , regnante Ludovico , rege anno XX . Petrus , cancellarius , scripsit .
| Compactio inter abbatem Vallis Lucentis et inter priorem de Falceio de terris pratis et aliis | Notum sit omnibus sancte Dei aecclesiae filiis quod contentio facta est inter Norpaldum abbatem Vallis Lucentis et Norgaldum , priorem de Flasceio , de terris , et pratis , et silvis quas habebat in eadem villa . Que contentio tali ordine terminata est : posita fuit super tres homines ; Milonem , videlicet , archipresbiterum ; Iolduinum , conversum de Fosseio ; Hugonem Paltenarium , leprosum ; qui dixerunt in verbo veritatis et dictum suum lege qua debuerunt probaverunt quod ecclesia Vallis Lucentis in silvis habebat medietatem , in terris , in pratis , in aquis , et in aliis redditibus , tertiam partem de hereditate defuncti Pagani de Fonte Vene , nisi in illis terris quae partite erant , excepto quod in terra illa que est ultra rivum , qui vocatur Vetolius , desuper viam que tendit Villam Maurum , nichil habet Aecclesia Vallis Lucentis in eadem hereditate . De concordia illa quae facta est predictum trium predictorum hominum testes sunt : Guillelmus , presbiter de Flasceio ; Philippus Bibens Seccanam ; Garnerius de Fosseio ; Andreas , maior ; Rogerius , maior Domni Stephani ; et Robertus , homo monachorum ; et alii multi . Sciendum etiam quod , alia die , quedam commutatio facta est inter Norpaldum , abbatem Vallis Lucentis , et Norgaldum eundem , priorem de Flasceio , talis : quod predictus abbas dedit aecclesiae Molelmi , per manum eiusdem prioris , Norgaldi , nummum unum que annuo censu habebat in molendino de Flasceio , et terciam partem ochie in qua erat molendinum , ita quod via que iuxta molendinum erat in eodem statu et nichil peioraretur permaneret . Predictus vero prior dedit ecclesie Vallis Lucentis ochiam unam que est desuper illam in qua est molendinum pro dono illo quod fecit predictus abbas . Huic commutationi interfuerunt : Gofridus de Flasceio ; Philippus Bibens Seccanam ; Garnerius de Fosseio ; Drogo Strabo ; Robertus , vitulus ; Iterius , venator ; Guillelmus , presbiter . Et ut hoc ratum haberetur , sigillo utriusque abbatis , scilicet Molelmi et Vallis Lucentis sub cyrografo debuit firmari .
| De Holduino Manente qui cognovit iura nemoris Eschegiarum | Notum sit omnibus fidelibus Christianis quod contentio quedam fuit inter Norpaldum , abbatem Vallis Lucentis , et Holduinum Manentem de nemore Eschegiarum , que tali modo finita est : predictus Holduinus cognovit quod homines sui nullam omnino consuetudinem habebant in nemore illo . Tamen , abbas , precibus ipsius Holduini , concessit ut proprii homines Holduini qui in Eschegiis morarentur , domos suas tantummodo de predicto nemore fabricarent et tali pacto : quod si aliquando easdem domos venderent , predictus abbas Vallis Lucentis de decem solidis , VI nummos haberet ; de XV solidis , IX nummos ; vel de XX solidis , duodecim nummos ; de XL solidis , II solidos ; de LX solidis , tres solidos ; et sic de caetero . Huius compositionis quae facta est apud Molendineium , in domo Garnerii , testes fuerunt : Donnus Holduinus ; dominus Villemauri , Drogo Strabo ; Iosbertus , frater eius ; Garnerius de Fosseio ; Philippus Bibens Seccanam ; Iterus Boisuns ; Arnulfus Boisuns ; Helyas de Malopasso ; Arturius de Laileio ; et alii multi . Et ut ratum et inconcussum omni tempore habeatur , sigillo Domini Hugonis , Senonensis archiepiscopi , firmatum atque signatum est , rogatu predicti Holduini Manentis .
| De Milone de Nogento . dante quicquid acquirerere possemus in territori Corgenei | Notum sit omnibus fidelibus quod Domnus Milo de Nogento , pro anime sue parentumque suorum remedio , concessit monachis in Valle Lucente Deo servientibus quicquid de feodo suo in territorio Curginei acquirere possent . Huius rei testis fuit : Domnus Ansellus de Triagnio et Domnus Garinus , frater eius ; Fulco de Iotro ; Milo Sanctus . Hoc iterum recognovit apud Vallem Lucentem , Iherosolimam iturus , ita quod Domnus Ansellus de Triagnio interfuit , et Radulfus Bussuns , et Willelmus Cornez de Cantamerla . Hoc idem laudavit apud Nogentum filia eius , Elisabeth , et Girardus , maritus ipsius . Huius rei testes fuerunt : de parte monachorum ; Erardus , predicti castri capellanus ; Garnerius de Fusseio ; Philppus Bibens Sequanam ; de parte Domni Milonis : Rainaldus , prepositus eius ; Stephanus , frater predicti capellani ; et Fromundus , frater eius ; Garnerus , famulus ipsius Domni Milonis . Et ut hoc ratum et inconcussum perpetuo haberetur , precibus ipsius Milonis , signatum atque firmatum est sigillo Hugonis , Senonensis archiepiscopi , et sigillo Henricis , Trecensis episcopi .
| Elemosina Arnulphi de Gumeri | Magister Michael , officialis Senonensis , omnibus presentes litteras inspecturis in Domino salutem . Notum facimus universis quod , in presentia nostra constitutus , Ernulphus de Gumeriaco miles recognovit se dedisse in perpetuam elemosinam ecclesie vallis lucentis quandam petiam terrae suam iuxta crucem de Sarci , et pratum suum de Vueve , et pratum suum de Chambroten , et viginti libras ad opus dormitorii , et centum solidos pro pittantia conventus . Dictus autem miles omnia supradicta quoad vixerit possidebit . Quod autem audivimus et recognitum fuit coram nobis ad petitionem partium sub sigillo curie Senonensis testificamur . Actum anno Gratie , Mo CCo Vicesimo Secundo , mense Aprili .
| De Itero filio Milonis Bussun laudante elemosinam de usuario in nomorem | Notum fieri volo omni sancti Dei ecclesiae quod ego , Iterus , filius Milonis Buissun , recognovi et laudavi donum quod fecit pater meus aecclesiae Vallis Lucentis de usuario nemoris sui , hoc modo : scilicet , quod porci et omnia pecora eiusdem aecclesiae in nemore illo tempore pascant quantum voluerint . Huius cognitionis et laudationis testes sunt : Willelmus , archidiaconus ; Herveius , prepositus , frater eius ; Milo , decanus de Muliluns ; Durannus , presbiter de Fusseio ; Philippus Bibens Sequanam ; Helias de Malo Passu ; Iosbertus , infans . Et ut hoc ratum et inconcussam omni tempore habeatur , precibus meis , sigillo Domini Hugonis , Senonensis archiepiscopi , signatum atque firmatum est .
| Pactio aecclesiae Sancti Iohannis Senonensis et Vallis Lucentis de terris acquirendis | Notum sit omnibus fidelibus Christianis quod talis pactio facta est inter ecclesiam Sancti Iohannis Senonensis et ecclesiam Vallis Lucentis , per Domnum Fulconem , abbatem Sancti Iohannis , et per Donnum Norpaldum , abbatem Vallis Lucentis : quod terram Sancti Germani Parisiacensis et nemus , quod est inter Vallem Lucentem et Visinias , et iterum terram Sancti Germani que est apud Curgeneium simul adquirerent , et per medietatem expensas ponerent , et per medietatem terram dividerent , ita quod ecclesia Sancti Iohannis partem suam acciperet versus Visinias et ecclesia Vallis Lucentis versus Vallem Lucentem et , insuper , ecclesia Vallis Lucentis partem suam , sine decimis libere possideret ; et ad aliena pascua transitum convenientem per partem illam que est Sancti Iohannis similiter haberet . Alia vero nemora versus Senones , quando possent , simul adquirerent et qui vellent medietatem accipere , medietatem expensarum ponerent . Aliorum tamen nemorum vel terrarum decimas , exceptis decimis terre Visiniarium , canonici Sancti Iohannis aecclesiae Vallis Lucentis minime concesserunt . Ut hoc firmiter omni tempore teneatur , sigillis abbatum utriusque aecclesiae firmatum est .
| Fulconis de Lailleio et Grimaldi , presbiteri de Molendinis Leons de decimis | Sciant presentes pariter ac futuri quod Fulco de Lailleo et Maria , uxor eius , dimiserunt in manu Domni Henrici , Senonensis archiepiscopi , omnem decimam que eis contingeret de omnibus que monachi de Valle Lucida laborare poterint manibus , carrucis vel precio , seu quolibet modo in omni parrochia de Lailleio . Et ipsis presentibus et volentibus , idem archiepiscopus eandem decimam hisdem monachis donavit perpetuo possidendam . Huius rei testes sunt : Symon , archidiaconus ; Paulinus , canonicus ; Odo , capellanus archiepiscopi ; Fulco , decanus de Valle Mauri ; Ansellus de Triagnio ; Milo Buissun ; Stephanus Marescoth ; Hugo de Bleve . Actum apud Vallem Lucidem , die qua benedictum est atrium eiusdem loci .
| De Grimaldo presbitero de Lailleo de decima | Notum sit sancte aecclesie filiis quod Grimaldus , presbiter ecclesiarum de Lailleio et de Molendinis Leons , dispensante ac precipiente Domno Henrico , Senonensium archiepiscopo , concessit monachis de Valle Lucida perpetualiter habendam illam partem decime que ei deberetur de omnibus que ipsi , quolibet modo , operati fuerunt in parrochiis aecclesiarum suarum , hac , videlicet , inter se propter pacis caritatisque custodiam conditione concorditer habita : quod monachi ipsi Grimaldo et ceteris post ipsum earundem ecclesiarum presbiteris , sive unus plures fuerint , dimidium sextarium frumenti et dimidium ordei per singulos annos reddiderint . Horum testes sunt : Valterius , Monachus de Pontiniaco ; Symon , archidiaconus ; Paulinus , canonicus ; Odo , capellanus , canonicus ; Ioslenus , canonicus regularis .
| Hugo de Blivia et Iohanne filio eius . de prato secus abbatiam prope pirum | Notum sit omnibus fidelibus Christianis quod Hugo de Blivia dedit in perpetuam elemosinam aecclesiae Vallis Lucentis , per manum Norpaldi abbatis , pratum illud quod desuper abbatiam iuxta pirum habebat , et censum duorum nummorum quem Robertis de Villa Nova ex duobus pratulis iuxta illud positis ei debebat ; similiter , etiam totum nemus illud quod dicitur Buxiens , ita quod nichil penitus sibi retinuit ex eo ; terram quoque fratris sui , Huberti , que sita est iuxta crucem Reingardis ; insuper , et pratum quod Haimo , homo ipsius , falcare solebat quod est super Curgeneium ; simulque terram iuxta positam que dicitur de Ferreci ; necnon et particulam terrae quam tenebat homo suus , Guiardus , ad pusatorium , si quomodo ab illo eam adquirere possent ; super hec omnia usuarium ad pastum porcorum in cunctis nemoribus suis . Hoc laudaverunt uxor , Filluns , filiaque ipsius , Sesilia , necnon et duo filii eius , Iohannes et Ingo . Donationis huius testes sunt : ex parte ipsius Hugonis , Milo Bussuns ; Bovo , filius Arnulfi de Insulis ; Philippus filius Radulfi Bussuns ; Warnerius Brununs ; Theodericus , famulus ipsius ; Ex parte abbatis et monachorum , Philippus Bibens Sequanam ; Fulco de Lailleio ; Warnerius de Fusseio ; et Anselmus , frater eius ; Hugo Paltenerius ; Radulfus Buissuns ; Hugo de Laileio ; Ivo , faber ; Iohannes , palmarius ; Theobaldus , filius Hugonis de Laileio . Donum etiam et elemosinam quam pater meus fecit de rebus quas ista carta enumerat , ego , Iohannes , confirmo et insuper addo in elemosinam ecclesie particulam terre quae dicitur Vinea Milonis et aliam terram desuper Curgeneium quam Nicholaus arare solebat , et usuarium in nemoribus meis et in terris ad omnia peccora aecclesiae , et viam illam de qua metas eieceram aecclesiae concedo . Terram etiam illam que dicitur Longa Vallis ecclesie confirmo . Et hoc facio pro terra quadam quam dedit michi predictus abbas quae est desuper Curgeneium ad crucem Andree . Hoc laudavit uxor mea , Emelina . Huius rei testes sunt : ex parte mea , Ansoldus de Maireio ; et filius eius , Theobaldus ; Gauterus , homo meus ; ex parte abbatis , Iohannes , palmarius ; et filius eius , Theobaldus ; Felix ; et Henricus , frater eius ; Felix ; et Fulcherius , frater eius ; Iohannes ; et Stephanus , sororius eius . Et ut hoc donum meum et donum patris mei aecclesia Vallis Lucentis semper quiete possideat , precibus meis , sigillo Domini Hugonis , Senonensis archiepiscopi , firmatum est .
| De Arturio de Laileo et limitatione nemorum | Notum sit omnibus fidelibus Christianis quod contentio fuit inter Norpaldum , abbatem Vallis Lucentis , et Arturium de Lailleio de usuario nemoris Vallis Lucentis quod clamabat Arturius et homines de Lailleio , et de signis quibusdam que fecerant conversi Vallis Lucentis inter nemus Arturii , que tali modo finita est : Arturius cognovit quod nullam consuetudinem habebat , neque ipse , neque homines Laillei , in nemore Vallis Lucentis . Signa etiam que fecerant conversi Vallis Lucentis accredentavit . Huis cognitionis testes fuerunt : Willelmus , archidiaconus ; Iosbertus de Iolna ; Gosfridus Esventez ; et filius eius , Hugo ; Holduinus Manens ; Garnerius de Fusseio ; Iosbertus , infans ; Harduinis , prepositus de Muret . Et ut hoc ratum et inconcussum habeatur , precibus predicti Arturii , sigillo Domni Hugonis , Senonensis archiepiscopi , firmatum atque signatum est .
| Fulchonis de Laileio . De prato et terra circa Corgene | In nomine sancte et individue Trinitatis . Notum sit omnibus fidelibus Christianis quod Fulco de Laileio et Arturius , gener eius , donaverunt aecclesiae Vallis Lucentis quicquid terre et prati habebant in finibus Curgenei . Donaverunt etiam eidem ecclesie Vallis Lucentis usuarium in nemore et in terra Lailei , ita quod omnia necessaria faciat de nemore predicta aecclesia : edificia , videlicet , carbonem , ferrum inde sumat , glandes comedat , herbam , et in plano et in bosco , usque accipiat . Arare tamen eidem aecclesie non licebit illam partem quam habebant in terris in quibus monachi tres partes habebant et illi quartam , ubicumque esset . Hoc donum factum est apud Triagnium , ita quod testes fuerunt : Domnus Ansellus de Triagnio ; et Garnerius , frater eius ; Ansellus Vastans Segetem ; Petrus de Turnela ; Garnerius de Fosseio ; Radulfus Boisons ; Dietus de Berneriis ; Helias de Malo Passo ; Vitalis , prepositus de Triagnio ; Alemnus de Villa Nova ; Bartholomeus , presbiter de Planteiaco . Hoc donum laudaverunt ad portam Vallis Lucentis Maria , uxor predicti Fulconis , et Wandreia , uxor predicti Arturii , et Richoldis , filia eiusdem Fulconis . Huius laudationis testes fuerunt : Milo , decanus de Mulineio ; et Guillelmus , presbiter de Balneiolo ; Hugo de Laileio ; Ioannes , nepos eius ; et Theobaldus , filius ipsius Hugonis . Hoc iterum laudavit Aremengardis , filia predicti Fulconis , apud Laileium , ita quod testes fuerunt : predictus Milo , decanus de Mulineio ; Guillelmus , presbiter de Balneiolo ; Hugo supradictus ; et filius eius , Theobaldus ; et Iohannes Rufus . Hoc etiam donum aecclesiae Vallis Lucentis concessum laudavit Domnus Hisgnardus , vicecomes de Ioviniaco , de cuius feodo terra illa erat , et Esmerilla , uxor eius , et Iolduinus , filius . Et ultra hoc , laudaverunt quicquid aecclesia Vallis Lucentis adquirere poterit de feodo suo apud Laileium . Huius laudationis testes fuerunt : Fromundus Farsitus ; Narioldus , sororius eius ; Paganus Levains ; Stephanus Coctanum ; Reinaldus de Sancto Iuliano ; Iosbertus de Iagnio , Constantius Ribaudus ; et Philippus , filius eius . Et ut hoc ratum et inconcussum omni tempore habeatur , rogatu Fulconis de Laileio et Arturii , generi eius , sed et predicti Vicecomitis Hisgnardi Ioviniaci , impressione sigilli Domni Hugonis , Senonens archiepiscopi , firmatum est .
| De Philippo filio Constantii et vinea de Bello Monte | Ego Hugo , Senonensis archiepiscopus , presentibus et futuris notum facio quod Philippus , filius Constantii concessit Petro , abbati Vallis Lucentis , et fratribus in ibi deo servientibus vineam unam in Bellomonte circa vallem eiusdem loci , laudantibus et concedentibus patre suo , Constantio , et uxore sua , Tecia , et filiis suis , Gaufrido , Iohanne , Odone , filiabus quoque Aemelina et Agnes . Hoc etiam donum laudavit Iordanis , frater eiusdem Philippi , sorores quoque eius Avelina et Belissent , uxor bauduini . Girardus etiam , abbas Sancti Petri Vivi , laudavit , in cuius censu est predicta vinea . Huius rei testes sunt : Odo , decanus ; Christianus , sacerdos ; Odo Magnus ; Gaufridus ; Sado ; Bauduinus ; Garnerius Espertels , maior Sancti Petri Vivi . Actum est hoc Senonis , anno ab incarnatione Domini Mo Co LXo III . Quod ut ratum et inconcussum omni tempore haberetur , sigilli mei attestatione firmavi .
| De Domina Ermengardi quicquid habebat in territorio Curgineti donat | Ego Hugo , Senonensis archiepiscopus , tam futuris quam presentibus , notum fieri volo quod Domna Ermengardis de Villamauri , uxor Domni Henrici de Triagno , dedit in elemosinam Petro , abbati Vallis Lucentis , et fratribus in ibi Deo servientibus quicquid habebat in territorio de Corgenaio , in plano et in bosco . Hoc donum ecclesie Vallis Lucentis factum laudaverunt filii eius , Henricus et Arnulfus , filia quoque eius Elisabet . Huius rei testes fuerunt : Domnus Dierus de Berneriis , Arnulfus Buisun , Odo Albus , et Radulfus , et Drogo , frater eius , de Ferrariis . Quod ut ratum permaneret , sigilli mei attestatione firmavi .
| Emirilla vicecomitissa de Ioigneio . De terra que Grava dicitur | Sciant , tam presentes quam futuri , quod Emirilla , vicecomitissa de Ioigneio , concessit in elemosinam ecclesie Vallis Lucentis omnem partem terrae que dicitur Grava , que est iuxta viam qui vadit de Laeio in nemore iuxta culturam Tanchebovis . Hoc laudavit filius , Ioduinus , vicecomes . Huius rei testes sunt : Raynaudus , capellanus de Molinons ; Felix Troia ; Milo , prepositus ; Iosbertus , tunc maior eius . Martinus , venator . Partem etiam quam habebat in hac terra , Garnerius de Fosseio concessit ecclesiae Vallis Lucentis . Et hoc laudavit Hugo , filius eius . Presens fuit Iterus , tunc maior .
| Herbelinus et Garnerus de Molinons quitant terram quam petebant | Hamo de Sancto Romano , curie Senonensis officialis , omnibus presentes litteras inspecturis in Domino salutem . Noverint universi quod cum Herbelinus et Garnerus filii defuncti Roberti de Molinons exigerent a monachis Vallis Lucentis quinque portiones terre que sunt apud Laliacum , quas ipsi asserebant ad se iure hereditario pertinere . Idem Herbelinus et Garnerius predictas portiones terre et quicquid apud predictam villam reclamabant ab eisdem , monachis et eorum successoribus in perpetuum quitaverunt , et fiduciaverunt quod nec predictos monachos nec eorum successores pro dictis terre portionibus a modo vexabunt . Actum in crastino Sancti Martini , anno incarnati Verbi , Mo CCo Secundo .
| Anselli de Triangulo et Garnerii fratris eius qui laudant feodum . | In nomine sanctae et individue Trinitatis . Ego , Ansellus de Triangulo , et ego , Garnerus de Triagnello , frater predicti Anselli , laudamus atque concedimus ecclesie Vallis Lucentis , pro redemptione animarum nostrarum , quicquid de patrimonio et feodo nostro , dono vel emptione , possidet in terris , in nemoribus , in pratis et in aquis . Huius rei testes sunt : Robertus , prior de Balneolis ; Gregorius , clericus ; Daimbertus de Sternantis ; Seguinus de Toriniaco ; Girardus , miles de Fox ; Hugo de Plaiotro ; Andreas de Pruvino ; Petrus , prepositus Ville Nove ; Henricus Chapenruns . Quod ne ecclesia Vallis Lucentis pravorum hominum infestatione super his in posterum vexari potuisset , presentem paginam duobus sigillis nostris roboravimus . Actum anno ab incarnatione Domini Mo Co LXXXo IIIIo .
| Garnerii de Fosseio | Guillelmus , Dei gratia Senonensis archiepiscopus , apostolicae sedis legatus , omnibus , tam futuris quam presentibus , in perpetuum . Quod per spacia temporum delet oblivio quasi recenter factum , scriptura reservat et reddit memorie , huius siquidem rationis intuitu , presenti pagine commendari precepimus ut universitati vestre notum fieret quod Garnerius de Fosseio , audientibus et laudantibus Emengardi , uxore sua , et filiis suis , Garnerio , clerico , et Hugone , milite , et Isabeli , filia sua , dedit in elemosinam , in presentia nostra , pro anima Gaufridi , filii sui , ecclesie Vallislucentis medietatem omnium pratorum suorum que possidet inter Villam Novam et Malum Passum in australi parte fluminis Vanne . Ut ergo hec donatio in presentia nostra misericorditer facta rata et inconcussa in posterum permaneat , presens scriptum annotari fecimus et sigilli nostri auctoritate confirmari , inhibentes sub pena excommunicationis ne quis a usu temerario huic nostre confirmationi in aliquo obviare presumat , salva in omnibus sedis apostolice auctoritate . Actum Senonis in palatio pontificali , anno ab incarnatione domini Mo Co LXXo IIIIo , astantibus nobis : Odone , decano senonense ; Rogero , capellano nostro ; Nigello , monaco et cellerario ; Giraldo , clerico ; Berengario de Villamauri ; Hugone de Pressi ; Seguino de Fonte Vanne ; Salone de Dongione ; Willelmo de Marcelliaco ; Godefrido de Villamauri ; Iterio de Malonido ; Willelmo de Hungeria ; Ebrardo , milite de Laileio ; et aliis pluribus .
| Iteriius de Curcellis dedit usum pasturam in nemoribus suis | Ego Henricus , Dei gratia Trecensis episcopus , notum facio presentibus et futuris quod Iterius de Curcellis dedit in elemosinam monachis de Valle Lucente usuarium in nemoribus suis que sunt in finibus Toriniaci , videlicet herbam et glandem et quicquid ad pastum pertinet universi generis animalium . Dedit etiam eis et rametam , tam ad opus animalium quam ad opus custodum eorum . Et sunt testes : Manases , archidiaconus ; Magister Girardus , et Magister Bernardus , clerici nostri . Affuerunt etiam huic rei milites nonnulli et similiter testes extiterunt : Dominus , videlicet , andreas , comes Breniensis , gener Anselmi de Veneseio , per cuius manum hoc factum est ; Seguinus de Fonte Vene ; Godefridus de Villa Mauri . Hoc postmodum laudavit Philippus , pater supradicti Iterii , et Eremburgis , uxor eius ; et Gollandaque ; et Galiena , uxor Iterii . Testes inde fuerunt : Arnulnus , capellanus de Lintione ; Petrus , presbiter , nepos eiusdem Seguinus supradictus de Toriniaco ; Mainardus de Roseriaco ; Ansellus de Curcellis ; Bovo Glavianus ; Guilelmus de Lintione ; Iohannes Lupus ; et alii plures . Postremo hoc , ipsum totum laudaverunt supranominatus Dominus Andreas de Venesio et Guido Gaustable , de quorum casamento sive feodo predicta nemora erant , attestante : Glarembaldo de Villa Mauri ; Godefrido de eadem villa ; Teobaldo Garus ; Milone Crocheu ; Ansello de Curcellis ; Garino de Miliduno . Actum anno incarnati Verbi Mo Co LXo VIIo . Et quia predictus Iterius noster parrochianus esse probatur , et prenominata nemora in Senonico pago habentur , placuit predictis monachis ut impressione sigilli , tam Domini patris nostri Hugonis Senonensis archiepiscopi quam nostri , presens cartula confirmaretur ad assertionem perpetue veritatis . Quod sic fieri annuimus amen .
| Guidonis Gasteble de finagio Toriniaco | Guillelmus , Dei gratia Senonensis archiepiscopus et apostolice sedis legatus , omnibus ad quos littere iste pervenerint in Domino salutem . Quod per spacia temporem delet oblivio quasi recenter factum , scriptura reservat , huius siquidem rationis intuitu , presenti scripto inserere curavimus ut , tam posteris quam modernis , notum fieret quod Guido Gasteble domui Vallelucentis dedit et concessit omnia que habebat in finagio Toriniaci , in bosco et in plano , scilicet omne quod est necessarium bestiis et pastoribus . Quod ut ratum in posterum et inviolatum permaneat , scripti huius attestatione et sigilli nostri impressione communire curavimus . Huius rei testes sunt : Garnerius , canonicus , frater suus ; Andreas de Brena ; Hugo Esvente ; Salo de Daniun ; Milo Crochuz ; Noel , cellerarius ; Frater Gauterus .
| Rainaudi de Senone de arpento vinee ad Plancas | Ego Girardus , ecclesiae Sancti Petri Vivi humilis minister , notum esse volo presentibus et futuris quod quidam homo noster , Rainaudus nomine , quasdam suas vineas vendidit Venerabili Petro , abbati Vallis Lucentis , unum , scilicet , arpennum ad Plenchias et unum quarterium ad Calloel . Hoc uxor eiusdem Rainaudi , Petronilla nomine , laudavit cum filiabus suis . Hoc etiam mater eiusdem Petronille , nomine Rooldis , cum filio suo , Petro , et filia , Clara nomine , laudavit . Et ut ecclesia Vallis Lucentis easdem vineas in posterum sine calumpnia et inquietudine possideret , omnes pariter concesserunt et laudaverunt . Nos vero , ad peticionem eiusdem abbatis , venditionem ipsam sicut prescripta est concessimus et laudavimus , salva in omnibus iusticia et rectitudine ecclesie nostre . Quod ne a posterorum memoria laberetur scripto et sigillo nostro muniri decrevimus . Testes : Arnaldus , monachus ; Philippus , monachus ; Gaufridus , monachus ; Landricus , monachus ; Iordanus , clericus ; Philippus , frater eius ; Balduinus , filius Bertelai ; Gaufridus Rufus ; Garnerius Espertellus , tunc maior Sado .
| Simonis de Nois de pasturis | Willelmus , Dei gratia Senonensis archiepiscopus , omnibus ad quos littere presentes pervenerint in Domino salutem . Universitati vestre notum fieri volumus quod , veniens ante nos , Symon de Nois , cum uxore sua et liberis suis , donavit et concessit , ad laudationem eorum , ecclesie Vallis Lucentis et fratribus in perpetuum usuariam animalibus eorum per totam terram suam , et in bosco et in plano , in glande et in herba . Actum est istud in via inter Senonis et Molinuns , presentibus : Vitali , presbitero de Reigni ; Rainaudo de Molinuns ; Bartholomeo , senescaldo ; Teone , preposito ; Hugone , preposito Ville Nove ; Radulfo maiore de Fuissi . Quod ut ratum firmumque permaneat , presentis scripti patrocinio et sigillo nostro confirmavimus .
| Guidonis Senonensis archiepescopi et Anselli de Triangulo de domo Ville Nove | Guido , Dei gratia Senonis archiepiscopus , omnibus ad quos littere iste pervenerint in Domino salutem . Notum fieri volumus quod dilectus filius noster , Ulricus , abbas Vallis Lucentis , assensu tocius conventus sui concessit et donavit nobis atque successoribus nostris Senonensibus et Domino Ansello de Triangulo atque successoribus eius imperpetuum quicquid habent infra parrochiam de Villa Nova super Vennam , excepta domo quam habent in eadem villa , liberam et sine censu , et exceptis pratis Gaufridi , militis de Molinuns . Nos vero in recompensationem reddemus singulis annis infra octavas Omnium Sanctorum monasterio et fratribus Vallis Lucentis quatuor sextarios annone , medietatem ibernagii et medietatem tremesii . Hanc autem annonam persolvet quicumque redditus nostros de villa illa recipiet . Quod ut ratum maneat et firmum , presentis scripti testimonio fecimus confirmari et sigillo nostro muniri . Actum Senonis , anno incarnati Verbi Mo Co Lo XXXo IIIo .
| Sententia data de pedagio salis | Guillelmus , Dei gratia Senonensis archiepiscopus et sedis apostolicae legatus , omnibus sancte matris ecclesie filiis , tam futuris quam presentibus , imperpetuum . Noverit universitas vestra quod causa que inter dilectos nostros , fratres de Valle lucenti et monachos Sancte Marie de Porta Leonis et monachos de Corona super pedagio salis vertebatur in curia nostra , terminata est et adiudicatum est . Quod fratres de Valle Lucenti , pro rebus que ad usum suum , feruntur predictis monachis , sed nec alicui ecclesiastice secularive persone ullum deberet pedagium . Huic iudicio affuerunt : Venerabilis Frater Willelmus , Autisiodorum episcopus ; Stephanus , abbas Sancti Remigii ; Odo , decanus Senonensis ; Magister Girardus , archidiaconus Trecensis ; et Magister Radulfus ; Manases de Pugeio ; et Ansellus de Triagnello ; et alii plures .